armvectores/hy_wikipedia_2023 huggingface dataset:
Բժիշկ Բարտեկը և մահը

Բժիշկ Բարտեկը և մահը, (ռուս.՝ Доктор Бартек и смерть), խորհրդային տիկնիկային մուլտիպլիկացիոն ֆիլմ։ Նկարահանվել է 1989 թվականին, «Էկրան» ստեղծագործական միության կողմից, ռեժիսոր Մարիաննա Նովոգրուդսկայայի կողմից, ըստ լեհական ժողովրդական հեքիաթի մոտիվների։ Առաջին ֆիլմի տևողությունը 10 ր, 24 վրկ է, երկրորդ ֆիլմի տևողությունը` 9 ր, 14 վրկ։


== Սյուժե ==
Մուլտֆիլմը բժիշկ Բարտեկի մասին է, որը որոշել էր մոմն անցկացնել անտառակի միջով՝ անմահ դառնալու համար։ Անտառակով քայլելիս նա լսում է, որ ինչ-որ մեկն օգնություն է խնդրում։ Բարտեկը որոշում է փրկել կնոջը և նրան դուրս է հանում ջրից։ Փրկված կինը, պարզվում է, ինքը` Մահն է, որը, ի նշան երախտագիտության, որոշում է իրականացնել իր փրկչի ցանկությունը ...


== Հեղինակներ ==
Սցենարի հեղինակ` Սերգեյ Մակեև
Ռեժիսոր` Մարիաննա Նովոգրուդսկայա
Բեմադրող նկարիչ՝ Բորիս Մոիսև
Օպերատոր՝ Կոնստանտին Ինեշին (ֆիլմ 1), Եվգենի Տուրևիչ (ֆիլմ 2)
Կոմպոզիտոր՝ Իգոր Եվֆրեմով
Երգերի տեքստի հեղինակ՝ Ալեքսանդր Տիմոֆեևսկի 
Երկխոսություններ՝ Իրինա Մարգոլինա
Հնչյունային օպերատոր` Սերգեյ Կել
Մուլտիպլիկատորներ՝ Բորիս Սավին, Պավել Պետրով, Լյուդմիլա Աֆրինա
Տիկնիկները պատրաստել են՝  Վ. Շաֆրանյուկ, Գ. Բոգաչյովա, Վ. Սլետկով, Ա. Գնեդինսկի, Բ. Կարավաև, Ի. Դեգտյարյովա, Լ. Դորոնինա, Ա. Մուլյուկինա, Գ. Կրուգլովա, Ն. Պանտելեևա, Ե. Պոկրովսկայա, Մ. Բոգատսկայա, Ե. Դիմովա, Լ. Լեոնովա
Մոնտաժող՝ Լյուդմիլա Կոպտյովա
Խմբագիր՝ Տ. Բորոդինա
Տնօրեն՝ Ե. Բոբրովսկայա
Դերերը հնչյունավորել են՝ Լյուդմիլա Իլյինա, Վ. Գերասիմովա
Հեղինակները ներկայացված են ըստ մուլտֆիլմի լուսագրերի։


== Հետաքրքրիր փաստեր ==
Մուլտֆիլմն ըստ Tlum կայքի՝ խորհրդային ​​ամենասարսափելի մուլտֆիլմերի ցանկում է։
Այս մուլտֆիլմից 10 տարի առաջ Կիևնաուչֆիլմ ստուդիայում նկարահանվել է Բժիշկ Բարտեկի մասին պատմող մեկ այլ՝ մուլտֆիլմ՝ «Հեթիաթ հիանալի բժշկի մասին» մուլտֆիլմը։


== Քննադատների արձագանք ==


== Ծանոթագրություններ ==


== Արտաքին հղումներ ==
Բժիշկ Բարտեկն ու մահը (ֆիլմ 1) մուլտֆիլմը «Անիմատոր.ռու» կայքում
Բժիշկ Բարտեկն ու մահը (ֆիլմ 2) մուլտֆիլմը «Անիմատոր.ռու» կայքում
Բժիշկ Բարտեկն ու մահը(անգլ.) ֆիլմը Internet Movie Database կայքում
Լուսատտիկ (մուլտֆիլմ)

Լուսատտիկ (ռուս.՝ Светлячок), խորհրդային կարճամետրաժ նկարված մուլտպիլմիկացիոն ֆիլմ, որը նկարահանվել է 1978 թվականին, ռեժիսոր Անատոլի Պետրովի կողմից (կապ չունի «Լուսատտիկ» մանկական մուլտիպլիկացիոն ամսագրի հետ)։
«Ուրախ կարուսել» № 10 հեռուստատեսային ալմանախի երեք սյուժեներից երկրորդն է։ Նկարահանվել է ըստ մանկագիր Վիտալի Կորժիկովի կողմից, 1977 թվականին գրված «Հեքիաթ լուսատտիկի մասին» բանաստեղծության։


== Սյուժե ==
Սյուժեն պատմում է խոր ծովի ալիքների մեջ հայտնված լուսատտիկի մասին, որը մթության մեջ միայնակ մնալով` որոշում է ընկերներ փնտրել։ Ծովի խորքի ոչ բոլոր բնակիչներն են ուրախանում նրա հայտնվելու առթիվ, սակայն լինում են և այնպիսիք, որոնց նրանց օգնությունն էր պետք, և որոնք ուրախ էին լույսի համար։ Մուլտֆիլմի վերջում լուսատտիկը գտնում է իր նման լուսատտիկների մի ամբողջ հորձանուտ և շտապում է նրանց մոտ։ 


== Հեղինակներ ==
Սցենարի հեղինակ` Վիտալի Կորժիկով
Ռեժիսոր` Անատոլի Պետրով
Նկարիչ` Անատոլի Պետրով
Մուլտպիպլիկատոր` Անատոլի Պետրով
Նկարչի օգնական` Ի. Կուլակովա, Ելենա Կարավաևա
Ռեժիսորի օգնական` Օ. Իսակովա
Կոմպոզիտոր` Շանդոր Կալլոշ
Տեքստը կարդում է` Պյոտր Վիշնյակով
Մոնտաժող` Նատալյա Ստեպանցևա


== Պարգևներ և մրցանակներ ==
Վարնայի (Բուլղարիա) մուլտֆիլմերի առաջին միջազգային կինոփառատոնի մրցանակ։


== Արձագանքներ ==


== Ծանոթագրություններ ==


== Արտաքին հղումներ ==
Անատոլի Պետրով. Կենսագրություն, մրցանակներ
«Լուսատտիկ» «Հայրենական կինոյի հանրագիտարան» կայքում
Весёлая Карусель № 10 на сайте mults.spb.ru. «Լուսատտիկ», երկրորդ սյուժե
Յաբլոնկա (այլ կիրառումներ)

Յաբլոնկա, կարող է վերաբերել՝

Յաբլոնկա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Յաբլոնկա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Յաբլոնկա - գյուղ Ռուսաստանի Տվերի մարզի Ռամեշկովսկի շրջանի կազմում։
Ֆրեդերիկ շրջան (Մերիլենդ)

Ֆրեդերիկ շրջան (անգլ.՝ Frederick County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.728 կմ² է, բնակչությունը՝ 233.385 մարդ (2010 թ. տվյալներով)։ Շրջկենտրոնն է Ֆրեդերիկ բնակավայրը։ Կազմավորվել է 1748 թ.։
Բուրմակինո (քաղաքատիպ ավան, Նեկրասովսկի շրջան)

Անվան այլ կիրառումների համար տե՛ս՝ ԲուրմակինոԲուրմակինո (ռուս.՝ Бурмакино), քաղաքատիպ ավան Ռուսաստանի Յարոսլավլի մարզի Նեկրասովսկի շրջանի կազմում։
Բնակչությունը 2010 թվականին գրանցված տվյալներով կազմում էր 2933 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդոկ (Կրասնոդարի երկրամաս)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3427) Շենտմարտոնի

(3427) Շենտմարտոնի (անգլ.՝ Szentmartoni), աստերոիդ աստերոիդների հիմնական գոտում։ Հայտնաբերվել է 1938 թվականի հունվարի 6-ին Գ. Կուլինի կողմից Կոնկոլիյում։
Միջին հեռավորությունը Արեգակից կազմում է 2,280506 ա. մ., առավելագույնը մոտենում է 1,9739 ա. մ. հեռավորության վրա և հեռանում 2,5871 ա. մ.։ Արեգակի շուրջ մեկ ամբողջական պտույտ է կատարում 1257,9 երկրային օրվա ընթացքում, իր ուղեծրով շարժվելով միջինում 0,286192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3427) Շենտմարտոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանանց ձեռներեցության օր

Կանանց ձեռներեցության օր (անգլ.՝ Women's Entrepreneurship Day (WED)), օր, երբ դիտարկվում և քննարկվում է ձեռներեց կանանց աշխատանքն ու գործունեությունը։ Նշվում է յուրաքանչյուր տարվա նոյեմբերի 19-ին։ Անդրանիկ միջոցառումը կայացել է ՄԱԿ-ի Նյու Յորքի գրասենյակում, ինչպես նաև լրացուցիչ միջոցառումներ են անցկացվում միաժամանակ մի շարք երկրներում։ 144 երկիր նշեց առաջին ԿՁՕ 2014 թվականին։ Կազմակերպությունն ունի դեսպաններ, ինչպես նաև իրականացնում է կրթաթոշակային ծրագրեր։


== Պատմություն ==
Կանանց ձեռներեցության օրն ստեղծվել և իրականացվել է Ուենդի Դայմոնդի կողմից, երբ նա Հոնդուրասում Ադելանտե հիմնադրամի հետ համատեղ ցածր եկամուտ ունեցող կանանց ապահովում էր միկրո-վարկերով։ ԱՄՆ վերադառնալով՝ նա որոշեց ստեղծել մի բան, որը կաջակցի նման բարեգործական միջոցառումներին։ Առաջին միջոցառումը նախաձեռնվեց 2014 թվականի նոյեմբերի 19-ին և այն անցկացվեց 144 երկրներում։ Fortune պարբերականն այն նկարագրեց որպես «կին ձեռներեցներին աջակցելու և մարտահրավերներին լույս սփռելու գլոբալ շարժում»։ «Forbes» ամսագիրն ..այն բնորոշեց որպես «գործարար, ձեռնարկատեր, փոփոխություններ իրականացնող կանանց գլոբալ ցանցի մոբիլիզացում, ձեռներեց կանանց համայնքի հնարավորությունների ընդլայնում»։ Իրադարձությունը ունեցավ իր «պաշտոնական օրը»։
Անդրանիկ միջոցառումը տեղի է ունեցել Նյու Յորքի ՄԱԿ-ի գրասենյակում, որի ընթացքում հանձնվել են ԿՁՕ անդրանիկ մրցանակները։ Կրթության մարդասիրական մրցանակը հանձնվել է Բարաք Օբամայի տատիկին՝ Սառա Օբամային, կրթության բնագավառում իր երկրում գենդերային հավասարության բնագավառում կատարած աշխատանքի համար։ Մրցանակը հանձնել է դերասանուհի Ուոլիս Կուվենժանեյը։
Ի լրումն տարեկան միջոցառումների, ԿՁՕ հիմնել և իրականացնում է գլոբալ դեսպան նախաձեռնությունը և կրթաթոշակային ծրագիրը, որը ֆինանսավորվում է Կունալ Սուդի կողմից։
Կանանց ձեռներեցության միջազգային օրվա (WED Armenia) Հայաստանի դեսպան է նշանակվել Լիլիթ Ասատրյանը։


== Ծանոթագրություններ ==


== Արտաքին հղումներ ==
Պաշտոնական կայքը
Հարդին շրջան (Այովա)

Անվան այլ կիրառումների համար տե՛ս՝ Հարդին շրջան (այլ կիրառումներ)Հարդին շրջան (անգլ.՝ Hardin County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.474 կմ² է, բնակչությունը՝ 17.534 մարդ (2010 թ. տվյալներով)։ Շրջկենտրոնն է Էլդորա բնակավայրը։ Կազմավորվել է 1851 թ.։
Մորեսկո

Մորեսկո (իտալերեն՝ Moresco), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 616 մարդ (2008 թվականի տվյալներով), բնակչության խտությունը՝ 100 մարդ/կմ²։ Տարածքը կազմում է 6 կմ²։ Փոստային ինդեքս՝ 63010։ Հեռախոսային կոդ՝ 0734։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 259983
Էլ-փոստ։ moresco@ucvaldaso.it
Պաշտոնական կայք։ http://www.comune.moresco.fm.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նանենսթադ

Նանենսթադ, կոմունա Նորվեգիայի Ակերսհուս ֆյուլքեում։ Համարվում է Ռումերիկե շրջանի մաս։ Թեյգիբին գյուղը մունիցիպալիտետի վարչական կենտրոնն է։ Որպես մունիցիպալիտետ ձևավորվել է 1838 թվականի հունվարի 1-ին (տես՝ formannskapsdistrikt):


== Ընդհանուր տեղեկատվություն ==


=== Անվանում ===
Մունիցիպալիտետը (ի սկզբանե ծխական համայնք) անվանվել է հին Նանենսթադ ագարակի անունով (հին նորվեգերեն՝ Nannastaðir) այստեղ առաջին եկեղեցու կառուցումից ի վեր։ Անվանման առաջին տարրը Nanni (հին նորվեգերեն արական անուն) անունն է սեռական հոլովով, վերջին տարրը՝ «staðir»՝ բնակավայր, ագարակ։


=== Զինանշան ===
Զինանշանն ստեղծվել է մեր ժամանակներում։ Կանաչ ֆոնի վրա պատկերված են երեք դեղին տատրակ։ Այս ծաղիկը տարածված է տարածքում։


== Աշխարհագրություն ==
Նանենսթադը գտնվում է Ակերսհուս շրջանի հյուսիսարևմտյան մասում, բնակչությունը կենտրոնացած է Romerikssletta-ում։ Այն ներառում է Մաուրա, Հոլթեր, Թեյգիբին գյուղերը։ Վերջինս հանդիսանում է վարչական կենտրոն։

		
		


== Ծանոթագրություններ ==


== Արտաքին հղումներ ==
Municipal fact sheet Archived 2011-07-09 at the Wayback Machine. from Statistics Norway
Municipality website
Ալիչե Կաստելլո

Ալիչե Կաստելլո (իտալերեն՝ Alice Castello), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 24,77 կմ² տարածք։ Սահմանակցում է Բորգո դ'Ալե, Կավալիա (BI), Ռոպպոլո (BI), Սանտիա, Տրոնցանո Վերչելեզե, Վիվերոնե (BI) բնակավայրերի հետ։ Բնակչությունը 2009 թվականի տվյալներով եղել է 2.603։ Հեռախոսային կոդը՝ +39 00161։ Փոստային ինդեքս 13040։ Խտությունը՝ 108 մարդ/կմ²։
Քաղաքի հովանավոր սուրբն է Սուրբ Նիկոլաս Հրաշագործը։ Քաղաքի օրը նշվում է ամեն տարի դեկտեմբերի 6-ին։


== Բնակչություն ==
Բնակչության թվաքանակի փոփոխությունները 1861-2001 թթ.


== Ծանոթագրություններ ==
Դիվերգենտ (ֆիլմ)

Անվան այլ կիրառումների համար տե՛ս՝ Դիվերգենտ (այլ կիրառումներ)Դիվերգենտ (անգլերեն՝ Divergent), ամերիկյան հակաուտոպիական ֆիլմ է, որի ռեժիսորն է Նիլ Բըրգերը։ Ֆիլմը նկարահանված է Վերոնիկա Րոթի համանուն վեպի հիման վրա։ Ֆիլմի պրեմիերան տեղի է ունեցել 2014 թվականի մարտի 21-ին։ Ֆիլմի կարգախոսն է՝ «Դու վտանգավոր ես, եթե տարբերվում ես»։
Ֆիլմն առաջին անգամ էկրան է բարձրացել 2014 թվականի մարտի 21-ին ԱՄՆ-ում։ Ֆիլմն արժանացել է քննադատների տարբեր կարծիքների, գնահատվել և միաժամանակ քննադատվել է դրա կատարումը։ Գրախոսները համարում են այս ֆիլմը ընդհանուր և ոչ օրիգինալ և համեմատում են այն պատանեկան գրականության ադապտացիաների հետ։ Չնայած այս ամենին, ֆիլմը ֆինանսական մեծ հաջողություններ ունեցավ և բացման առաջին շաբաթվա ընթացքում տոմսարկղերում առաջինը վաճառվող ֆիլմն էր։ Ֆիլմի ցուցադրությունից հետո այն աշխարհում ունեցավ ավելի քան 288 մլն. ամերիկյանի դոլարի եկամուտ, մինչդեռ ԱՄՆ-ում 85 մլն. դոլարի։ Այն ներկայացվեց DVD և BD սկավառակների վրա 2014 թվականի օգոստոսի հինգին։


== Սյուժե ==
«Դիվերգենտ» ֆիլմի գործողությունները կատարվում են ֆուտուրիստական Չիկագոյում, որտեղ հասարակությունը բաժանված է հինգ խմբավորման (Խոհեմություն, Ընկերասիրություն, Անկեղծություն, Անվախություն և Ինքնազոհություն), որոնցից յուրաքանչյուրը իր մեջ ամփոփում է մարդկային ինչ-որ որակ։ Դեռահասները պետք է որոշեին, արդյոք նրանք ցանկանում են մնալ իրենց խմբավորման մեջ, թե տեղափոխվել այլ խմբավորում, որտեղ պետք է անցկացնեին իրենց ամբողջ կյանքը։ Վերջիններս պետք է անցնեն հոգեբանական թեստ, որն էլ որոշում է, թե որ խմբավորմանն են նրանք պատկանում։ Ֆիլմի հերոսուհին՝ Բեատրիս Փրիորը, ով ապրում է Ինքնազոհություն խմբավորման մեջ, թեստի անցկացման ժամանակ պարզվեց, որ նա ոչ մի խմբավորման չի պատկանում, այսինքն՝ Դիվերգենտ է։ Եթե ինչ-որ մեկը իմանա դրա մասին ապա նրա կյանքին վտանգ կսպառնա։ Ի վերջո խմբավորումների ընտրության ժամանակ նա ընտրում է «Անվախների» խմբավորումը։


== Դերերում ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Դիվերգենտ ֆիլմը cinemania.am կայքում Archived 2020-02-16 at the Wayback Machine.
Խոզապին

Խոզապին կամ Խոզափին (թուրքերեն՝ Aktaş Gölü, վրաց.՝  ხოზაფინის ტბა), լիճ Հայկական լեռնաշխարհում, Ախալքալաքի սարավանդում, Վրաստանի և Թուրքիայի սահմանի վրա։ Երկարությունը մոտ 11 կմ է, լայնությունը՝ մինչև 5 կմ, բարձրությունը՝ 1801 մ։ Սնվում է մթնոլորտային տեղումներով և մակերեսային ջրերով։ Ջուրն աղի է ու պղտոր։ Լճի հարավում տարածված են ցածրադիր, տափարակ, քարքարոտ կղզիներ։ Ձկներ չկան։ Լճի շուրջը բնադրող թռչնատեսակներից է Հայկական որորը։
Շառլի Էբդո

Շառլի Էբդո (ֆր.՝ Charlie Hebdo; ընթերցվում է՝ [ʃaʁli ɛbdo] ― Շաղլի Էբդո, հայերեն՝ «Օրաթերթ Շառլի»), ֆրանսիական շաբաթաթերթ, որը տպագրում է հումորներ և ծաղրանկարներ քաղաքական թեմաներով։


== Հարձակում խմբագրության վրա ==

2015 թվականի հունվարի 7֊ին ծայրահեղ իսլամիստներ՝ զինված «Կալաշնիկով» տեսակի ինքնաձիգներով ու նռնականետներով, մուտք են գործել պարբերականի գրասենյակ՝ սպանելով 12 և վիրավորելով 10 մարդու։


== Ծանոթագրություններ ==
Յոթ ճիչ օվկիանոսում

«Յոթ ճիչ օվկիանոսում» (ռուս.՝ «Семь криков в океане»), 1986 թվականի խորհրդային գեղարվեստական ֆիլմ, որը ստեղծվել է «Մոսֆիլմ» կինոստուդիայում։ Ֆիլմը նկարահանել է  ռեժիսոր Վլադիմիր Բասովը՝ իսպանացի դրամատուրգ Ալեխանդրո Կասոնայի «Ճիչերը օվկիանոսում» պիեսի հիման վրա գրված սեփական սցենարով։
Ֆիլմը նկարահանվել է ֆանտասմագորիկ առակի ժանրում, որը հատվում է դրամայի հետ և ներառում է ֆանտաստիկայի տարրեր։ Գլխավոր դերերը կատարել են Անատոլի Ռոմաշինը, Վլադիմիր Բասով կրտսերը, Վսեվոլոդ Սաֆոնովը, Վենիամին Սմեխովը և Ալեքսանդր Շիրվինդտը։


== Սյուժե ==
«Spes» օդանավի 1-ին դասի ուղևորները հավաքվել են նշելու Սուրբ ծնունդը, սակայն նավապետը եռօրյա լռությունից հետո նրանց տեղեկացնում է, որ պատերազմ է սկսվել, և իրենց նավը հանգամանքների բերումով պետք է շեղի թշնամու սուզանավերին։ Ապրելու համար նրանց շատ քիչ ժամանակ է մնացել, լավագույն դեպքում՝ մեկ գիշեր։ Այդ վերջին գիշերն էլ բացահայտում է հարուստ տիկնանց ու տղամարդկանց բոլոր գաղտնիքները, որոնք ծրագրել են ուրախ անցկացնել մնացած ժամանակը։ Նրանցից մեկը ցույց է տալիս քաջություն ու ազնվություն, ոմանք էլ՝ բոլորովին էլ ոչ դրական հատկանիշներ։


== Դերերում ==
Անատոլի Ռոմաշին – կապիտան
Վլադիմիր Բասով կրտսեր – Խուան Սանտիլյանա
Վսևոլոդ Սաֆոնով – պրոֆեսոր
Վենիամին Սմեխով – բարոն Պորտո
Վերոնիկա Իզոտովա – Նինա
Ալեքսանդր Շիրվինդտ – Սանտյագո Սաբալա
Սվետլանա Տոմա – Մերսեդես
Պաուլ Բուտկևիչ – Գարիսոն
Իրինա Շմելյովա – Ջուլիա Միրանդա
Սերգեյ Մարտինով – երիտասարդ կապիտան
Ռադներ Մուրատով – բորտուղեկցորդ
Էմանուել Գելլեր – ծերունի
Դմիտրի Վասյուկով – սպա


== Նկարահանող խումբ ==
Սցենարի հեղինակ և ռեժիսոր՝ Վլադիմիր Բասով
Օպերատոր՝ Իլյա Մինկովեցկի
Բեմադրող նկարիչ՝ Եվգենի Չեռնյաև


== Երաժշտություն ==
Կոմպոզիտոր՝ Վենիամին Բասներ
Երգերի տեքստերի հեղինակ՝ Միխայիլ Մատուսովսկի
Երգը կատարում է՝ Ալբերտ Ասադուլինը


== Ծանոթագրություններ ==


== Արտաքին հղումներ ==
«Յոթ ճիչ օվկիանոսում» «Наше кино» կայքում
«Յոթ ճիչ օվկիանոսում» Kinox.ru կայքում
О фильме «Семь криков в океане» и об одном из персонажей — бароне Порто на неофициальном сайте Вениамина Смехова Archived 2022-05-11 at the Wayback Machine.
Իրինա Դոստյան

Իրինա Ստեփանի Դոստյան (ապրիլի 21, 1920(1920-04-21), Մոսկվա, Խորհրդային Ռուսաստան - հունվարի 2, 2012(2012-01-02), Մոսկվա, Ռուսաստան), խորհրդային պատմաբան-սլավոնագետ։


== Կենսագրություն ==
Իրինա Դոստյանը ծնվել է 1916 թվականին Բաքվից Մոսկվա տեղափոխված մտավորական հայ ընտանիքում։ 1945 թվականին ավարտել է Մոսկվայի պետական համալսարանի պատմության ֆակուլտետը (հարավային և արևմտյան սլավոնների պատմության ամբիոն) և ասպիրանտուրան։ Նրա գիտական ղեկավարն է եղել Վլադիմիր Պիչետան։
1948 թվականից մինչև իր կյանքի վերջը Դոստյանն աշխատել է Գիտությունների ակադեմիայի սլավոնագիտության ինստիտուտում։ 1950 թվականին պաշտպանել է թեկնածուական թեզը («Սոցիալ-տնտեսական հարաբերությունները սերբական գյուղում 1804 թվականի ապստամբության նախօրեին»), 1973 թվականին՝ դոկտորական թեզը («Ռուսաստանը և Բալկանյան հարցը։ Ռուս-բալկանյան քաղաքական կապերի պատմությունը XIX դարի առաջին երրորդում»)։
Դոստյանի գիտական հետազոտությունների հիմնական ուղղությունները՝ Սերբիայի և Բալկանյան այլ երկրների նոր պատմությունը, Ռուսաստանի բալկանյան քաղաքականությունը 19-րդ դարում։
Թաղված է Մոսկվայում՝ հայկական գերեզմանատանը։


== Հիմնական աշխատանքներ ==
Борьба сербского народа против турецкого ига, XV — начало XIX в. — М. : Изд-во АН СССР, 1958. — 193 с., 1 л. карт.
К вопросу о влиянии борьбы между Россией и Англией в восточном вопросе на внутренне развитие Сербского княжества в 30-е годы XIX в. — М., 1966. — 24 с.
Россия и балканский вопрос : Из истории русско-балканских политических связей в первой трети XIX в. — М. : Наука, 1972. — 368 с., 1 л. карт.
Русская общественная мысль и балканские народы : От Радищева до декабристов. — М. :Наука, 1980. — 328 с.


== Գրականություն ==
Ирина Степановна Достян : [некролог] // Новая и новейшая история. — 2012. — № 4. — С. 217—218.
Московская энциклопедия. Том 1: Лица Москвы. Книга 6: А-Я. Дополнения. — М.: ОАО «Московские учебники», 2014.


== Ծանոթագրություններ ==
Մոսկովսկի (Մարտինովսկի շրջան)

Անվան այլ կիրառումների համար տե՛ս՝ Մոսկովսկի (այլ կիրառումներ)Մոսկովսկի (ռուս.՝ Московский), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Ասունսան (Պարաիբա)

Ասունսան (պորտ.՝ Assunção), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 3307 մարդ՝ 2006 թվականի տվյալներով։ Գրավում է 126,427 կմ2 տարածք։ Բնակչության խտությունը՝ 26,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.774.857,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.152,12 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,611 (տվյալները՝ ՄԱԿ-ի զարգացման ծրագրի)։
Ակիմ Թամիրով

Ակիմ Թամիրով (ռուս.՝ Аким Михайлович Тамиров, անգլ.՝ Akim Tamiroff, հայկական անունը՝ Թամիրյանց Հովակիմ, հոկտեմբերի 29, 1899, Թբիլիսի, Ռուսական կայսրություն (ըստ որոշ տվյալների ծնվել է Բաքվում) - սեպտեմբերի 17, 1972, Պալմ Սփրինգս, Կալիֆորնիա, ԱՄՆ), թատրոնի և կինոյի ազգությամբ հայ ամերիկացի դերասան։


== Կենսագրություն և կարիերա ==
Ակիմ Թամիրովը ծնվել է 1899 թվականի հոկտեմբերի 29-ին Թբիլիսիում, Բաքվի նավթարդյունաբերող Միքայել Թամիրովի և Մաշա Ամիրյանի որդին է։ Դերասանական կրթությունը ստացել է Մոսկվայի Գեղարվեստական Թատերական դպրոցում։
1922-1924 թվականներին նույն թատրոնի կազմում հյուրախաղերով շրջագայել է Եվրոպայի երկրներում։ 1923 թվականին տեղափոխվում է Ֆրանսիա՝ Փարիզ, ապա 1924 թվականին հաստատվել է ԱՄՆ-ում՝ Նյու Յորքում և մինչև 1928 թվականը հանդես եկել տարբեր թատրոններում։ 1929 թվականին հրավիրվել է Հոլիվուդ, շարունակել է իր դերասանական կարիերան Հոլիվուդում։ Սկզբում որպես թատրոնի դերասան խաղում է Մ. Բալիևի «Չղջիկ» խմբում (Le Chauve-Souris), ապա Նյու Յորքի «Գիլդ» թատրոնում։ Թողնելով թատրոնը հիմնում է բեմական գրիմի սեփական ակադեմիան, սակայն Մեծ Ճգնաժամի տարիներին սնանկանում է և կորցնում ակադեմիան։
Դրանից հետո Թամիրովը գումար է վաստակում աշխատելով որպես տաքսու վարորդ, իսկ կինը՝ դերասանուհի Թամարա Շեյնը, աշխատում է ռեստորանում որպես մատուցողուհի։ Թամարան միաժամանակ հորդորում էր Ակիմին ամբողջությամբ սովորել անգլերեն և չխզել կապը թատրոնի և կինոյի հետ։
Առաջին դերը կինոյում խաղացել է 1932 թվականին, 33 տարեկան հասակում «Օ'Քեյ Ամերիկա» ֆիլմում։ Սկզբում խաղացել է էպիզոդիկ դերեր։ Խաղալով Ռուբեն Մամուլյանի «Թագուհի Քրիստինա» ֆիլմում ճանաչում է ձեռքբերում և 1934 թվականից արդեն նրան վստահվել են ինչպես երկրորդական, այնպես էլ գլխավոր դերեր։ Նրանով հետաքրքրվում է այդ ժամանակների Հոլիվուդի նշանավոր գործիչներից մեկը՝ Օրսոն Ուելսը, ում ֆիլմերում Ակիմ Թամիրովը կերտում է հետաքրքիր հերոսների։
1950-1960 ական թթ. Թամիրովը մեկնում է Եվրոպա և նկարահանվում է տարբեր երկրներում՝ Մեծ Բրիտանիա, Ֆրանսիա, Իտալիա և այլն։ Կարիերայի ավարտին ԱՄՆ-ում Թամիրովին հաճախ են հրավիրում հեռուստատեսություն որպես պատվավոր հյուր տարբեր շոուներում և սերիալներում։


== Ֆիլմագրություն ==
Ակիմ Թամիրովը խաղացել է մոտ 150 գեղարվեստական և հեռուստատեսային ֆիլմերում, նաև սերիալներում։ 
Առավել նշանավոր ֆիլմերն են.


== Մրցանակներ ==
2 անգամ ներկայացվել է «Օսկար» մրցանակի երկրորդ պլանի լավագույն դերասան անվանակարգում «Գեներալի մահը լուսաբացին» (1936) և «Ու՞մ մահն է գուժում զանգը» (1944) Հոլիվուդյան դասական դարձած ֆիլմի համար։
«Ու՞մ մահն է գուժում զանգը» ֆիլմի համար ստացել է «Ոսկե Գլոբուս» երկրորդ պլանի լավագույն դերասան անվանակարգում։
1960 թվականին Հոլիվուդյան փառքի ծառուղում բացվել է նրա փառքի աստղը։


== Ծանոթագրություններ ==


== Արտաքին հղումներ ==

IMDb-ում էջ
kino-teatr կայքում
ԿինոՊոիսկ կայքում
anunner.com կայքում
Akim Tamiroff at WFMU
tcmdb կայքում
ibdb կայքում
Ակիմ Թամիրովի լուսանկարներ gettyimages.com կայքում
Ակիմ Թամիրով Katz's Film Encyclopedia
Akim Tamiroff at Great Character Actors Archived 2006-10-29 at the Wayback Machine.
Find a Grave կայքում


== Գրականություն ==
Արծվի Բախչինյան, «Հայազգի գործիչներ», Երևան, 2002
Федоров А.В. Аким Тамиров: звезда мирового экрана//Pro KИNO. 2004. N 4 (8). C.19-20
Մուհամեջան Կասիմով

Մուհամեջան Կասիմով (տաջ.՝ Муҳаммадҷон Қосимов, մայիսի 9, 1907(1907-05-09), Rishton, Fergana Region, Ուզբեկական ԽՍՀ - հուլիսի 5, 1971(1971-07-05), Դուշանբե, Տաջիկական ԽՍՀ, ԽՍՀՄ), տաջիկ խորհրդային դերասան։ ԽՍՀՄ ժողովրդական արտիստ (1941)։ ԽՄԿԿ անդամ 1948 թվականից։ 1931 թվականից Լահութիի անվան տաջիկական թատրոնի (Դուշանբե) դերասան։ Լավագույն դերերից են՝ Ալան (Մուխտարովի «Ընտանիքի պատիվը»), Սալիհ-բայ (Համզայի «Բայն ու բատրակը»), Օթելլո, Լիր (Շեքսպիրի «Օթելլո», «Լիր արքա»)։ Նկարահանվել է կինոյում։


== Ծանոթագրություններ ==
Ուոլդո Սոլթ

Ուոլդո Սոլթ (անգլ.՝ Waldo Miller Salt, հոկտեմբերի 18, 1914(1914-10-18), Չիկագո, Իլինոյս, ԱՄՆ - մարտի 7, 1987(1987-03-07), Լոս Անջելես, Կալիֆոռնիա, ԱՄՆ), ամերիկացի սցենարիստ։ Երկու «Օսկար» մրցանակի դափնեկիր «Կեսգիշերային կովբոյներ» (1969) և «Վերադարձ տուն» (1978) ֆիլմերի վրա աշխատելու համար։


== Անձնական կյանք ==
Սոլթը ծնվել է Իլինոյս նահանգի Չիկագո քաղաքում՝ Ուինիֆրեդ Սոլթի (ծննդյամբ Փոթեր) և Ուիլյամին Սոլթի ընտանիքում։ 1934 թվականին ավարտել է Սթենֆորդի համալսարանը։
Սոլթն եղել է երկու անգամ ամուսնացած է և երեք անգամ բաժանված։ Մերի Դևենպորտի հետ առաջին ամուսնությունից ունի երկու դուստր՝ Ջենիֆերը և Դեբորան։ Ամուսնացել է նաև Գլեդիս Շվարցի, ապա՝ բանաստեղծուհի Իվ Մերիամի հետ, որի հետ ապրել է մինչև մահ։


== Կարիերա ==
Իր կարիերայի ընթացքում Սոլթը գրել է ավելի քան 20 սցենար, այդ թվում նաև «Կարմիր հագած հարսը» (1937), «Անհամ հրեշտակը» (1938), «Ֆիլադելֆիական պատմություն» (1940), «Ռեյչելը և անծանոթը» և «Մ» (1951)։ Լինելով կոմունիստ՝ հետապնդվել է հակաամերիկյան գործունեության հետաքննության հանձնաժողովի կողմից և 1951 թվականին ընդգրկվել է «սև ցուցակում»։ Սոլթը շարունակել է աշխատել հեռուստատեսությունում՝ օգտագործելով տարբեր կեղծանուններ (Արթուր Բերստոք, Մել Դևենպորտ, Մ.Լ. Դևենպորտ), սակայն լիարժեք սցենարային գործունեության վերադառնալ կարողացել է միայն 1960-ական թվականներին։
Սոլթը գրել է ռեժիսորր Ջոն Շլեզինգերի «Կեսգիշերային կովբոյներ» (1969) դրամայի սցենարը, որի համար ստացել է «Օսկար», BAFTA և ԱՄՆ-ի սցենարիստների գիլդի մրցանակ, ինչպես նաև առաջադրվել է «Ոսկե գլոբուս»-ի:Նա ստացել է «Օսկար»ի երկրորդ անվանակարգը, նաև երկրորդ ԱՄՆ-ի սցենարիստների գիլդի մրցանակ՝ ոստիկան Ֆրակ Սերպիկոյի կենսագրությունը ադապտացնելու համար, որի պատմությունը ընկած էր Սիդնի Լյումետի «Սերպիկո» ֆիլմի հիմքում։ «Վերադարձ տուն» ֆիլմի օրգինալ սցենարի համար Սոլթը ստացել է երկրորդ «Օսկար» մրցանակը։


== Մահ ==
Սոլթը մահացել է 1987 թվականի մարտի 7-ին թոքի քաղցկեղից, 72 տարեկան հասակում։


== Ֆիլմագրություն ==


=== Կինո ===


=== Հեռուստատեսություն ===


== Մրցանակներ և անվանակարգեր ==


== Ծանոթագրություններ ==
1869

1869 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1869 թվականն է, 
XIX դարի 69-րդ տարին։


== Դեպքեր ==


== Ծնունդներ ==
Ապրիլի 5 - Արշակ Հարությունյան, հայ դերասան, ՀԽՍՀ վաստակավոր արտիստ
Հարություն Թումանյան, հայ գրող
Նևիլ Չեմբեռլեն, Մեծ Բրիտանիայի պետական գործիչ, պահպանողական կուսակցության ղեկավարներից
Վիեննայի պետական օպերա, ավստրիական խոշորագույն օպերային թատրոն, Ավստրիայի երաժշտական մշակույթի կենտրոն
Անդրեյ Մանդելշտամ, ռուս դիվանագետ
Փետրվար 19 - Հովհաննես Թումանյան, գրող ու բանաստեղծ (վ.1923)
Մարտ 23 - Գալուստ Գյուլբենկյան, հայ գործարար և բարեգործ (վ.1955)
Ապրիլ 6 - Լևոն Շանթ, հայ գրող, մանկավարժ, հասարակական գործիչ (վ. 1951)
Մայիս 31 - Վարդան Մախոխյան, ծովանկարիչ (վ.1937)
Սեպտեմբեր 19 - Երվանդ Օտյան, հայ գրող-երգիծաբան, լրագրող, հրապարակագիր (վ.1926)
Սեպտեմբեր 26 - Կոմիտաս, հայ երգահան, երգիչ, երաժշտական էթնոլոգ, երաժշտագետ, վարդապետ և դասատու (վ. 1935)
Նոյեմբեր 22 - Անդրե Ժիդ, ֆրանսիացի գրող, դրամատուրգ, բանաստեղծ, Նոբելյան մրցանակի դափնեկիր (վ. 1951)


== Մահեր ==
Մարտի 8 - Հեկտոր Բեռլիոզ, ֆրանսիացի երգահան, դիրիժոր, երաժշտագետ, երաժշտական քննադատ
Հոկտեմբեր 13 - Շառլ Օգյուստեն դը Սենտ-Բյով, ֆրանսիացի քննադատ, բանաստեղծ (ծ. 1804)
Ալեքսանդրե Մրևլիշվիլի

Ալեքսանդրե Ռոմանի Մրևլիշվիլի (վրաց.՝ ალექსანდრე რომანის ძე მრევლიშვილი, օգոստոսի 15, 1866(1866-08-15), Մցխեթ, Վրաստան - դեկտեմբերի 25, 1933(1933-12-25), Թիֆլիս, ԱԽՖՍՀ, ԽՍՀՄ), վրացի նկարիչ, XIX դարի վերջի - XX դարի սկզբի ազգային արվեստի մեջ ռեալիստական, դեմոկրատական ուղղության ներկայացուցիչ։
Սովորել է Մոսկվայի գեղանկարչության, քանդակագործության և ճարտարապետության ուսումնարանում (1884 - 1890) և Փարիզի Ժյուլիան ակադեմիայում (1898-1901)։ 
Աշխատանքները հիմնականում արտացոլում են «մինչհեղափոխական» Վրաստանի գյուղացիների նիստուկացը («Գյուղական դիվանատան մոտ», 1899, «Ցածր ցանկապատ», 1901, «Հարկահավաք», 1900-ական թթ․, բոլորն էլ՝ Վրաստանի արվեստների պետական թանգարան, Թբիլիսի)։


== Ծանոթագրություններ ==
Կլյուչյովկա (գյուղ, Գրախովսկի շրջան)

Անվան այլ կիրառումների համար տե՛ս՝ ԿլյուչյովկաԿլյուչյովկա (ռուս.՝ Ключёвка), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալակկա (նահանգ)

Մալակկա (մալայերեն՝ Melaka, джави:ملاك, չինարեն՝ 马六甲) (Код : MK), Մալայզիայի նահանգներից մեկը՝ Մալակկա (թերակղզու) հարավային մասում։

Վարչական կենտրոնը Մալակկա քաղաքն է։ Գտնվում է Մալակկայի նեղուցի ափին։
Չնայած Մալակկան եղել է Մալայզիայի առաջին սուլթանությունը՝ այժմ այնտեղ սուլթանություն չկա, և կառավարողը նահանգապետն է։


== Պատմություն ==
Սուլթանություն
Մալակկան հիմնել է շրիվիջյան պետության Պարամեշվարայի արքան, որը 1396 թվականին, թշնամանալով Մաջապահիտ թագավորության հետ, լքել էր Սումատրա կղզին։ Համաձայն լեգենդի՝ արքան որսի ժամանակ ծառի տակ հանգստանալիս տեսնում է մի եղնիկ, որի վրա շուն է հարձակվել։ Եղնիկը, պաշտպանելով իրեն, հրում է շանը գետի մեջ։ Ընդունելով այդ որպես բարեհաջող նշան՝ արքան որոշում է այդ տարածքը ապագա կայսրության կենտրոն ընտրել և անվանում է «Մալակկա»՝ ծառի անվանումով։
1414 թվականին Պարամեշվարան ընդունում է իսլամ և փոխում է անվանումը՝ անվանելով «Սուլթան Իսկանդար շահ»։ Ձկնորսական գյուղից քաղաքը դառնում է առևտրական նավահանգիստ՝ Հնդկաստանի, Ճավայի, արաբների, Չինաստանի ճանապարհների խաչմերուկում։ Շատ չինացիներ համարում էին այն բարեհաջող տարածք և հիմնում էին իրենց բնակավայրերը։ 1446 թվականին Մալակկա են ներխուժում սիամական զավթիչները, բայց նրանք հեռացվում են։ Սիամից Մալակկան պաշտպանելու համար ավարտում է չինացիների հետ միությունը։
Չին ճանապարհորդ Չժենգ Հեն, Չինաստանից Հնդկական օվկիանոս լողալով անցնելու ժամանակ այցելում է Մալակկա։
Մշակութային փոփոխման արդյունքում առաջացել է չին-մալայզական քաղաքակրթությունը՝ հետագայում տարածվելով թերակղզում։


=== Գաղութացում ===
1511 թվականի օգոսստոսի 24-ին պորտուգալական զորքերը գրավում են Մալակկան, և քաղաքը դարձնում այն պորտուգալական էքսպանսիայի հենակետ արևելյան Հնդկաստանում։
Սուլթան Մահմուդ Շահը կարողացել է թաքնվել և հետագայում անընդհատ գրոհել է Մալակկան՝ ծովից և ցամաքից։ 1526 թվականին պորտուգալական մեծ նավատորմը ջախջախում է սուլթանի հենակետը, սուլթանը փախչում է Սումատրա, որտեղ էլ երկու տարի հետո մահանում է։
Միսիոներ Ֆրանցիսկոս Կսավերին Մալակկայում անց է կացրել մի քանի ամիս՝ 1545, 1546, 1549 թվականներին ։
1641 թվականին հոլանդացիները հաղթում են պորտուգալացիներին և զբաղեցնում են Մալակկան, նրանց աջակցել է սուլթան Ջոխորան։
Հոլանդացիները ղեկավարել են Մալակկան 1641-ից 1795 թվականները, բայց նրանք չէին հետաքրքրվում Մալակկայում առևտրի զարգացումով՝ հիմնական ջանքերը ներդնելով Բատավիայում (անվանումը՝ Ջակարտա) Ինդոնեզիայում, որը դարձել է նրանց վարչական կենտրոնը։
1826-ից մինչև 1946 թվականը Մալակկան ղեկավարվել է Բրիտանական արևելահնդկական ընկերության կողմից՝ որպես գաղութ։ Մալակկա և Պենանգ գաղութների վերացումից հետո ստեցծվեց Մալայական դաշնությունը, իսկ հետո՝ Մալազիան ։


== Վարչական բաժանում ==
Նահանգը բաժանված է 3 շրջանի.


== Նահանգի բնակչություն ==
Նահանգի բնակչությունը կազմում է 821 110 մարդ (2010)։
Որից՝

մալայացիները՝ 50 %
չինացիները՝ 40 %,
հնդիկներ
այլ ժողովուրդներ՝ եվրոպական և մալայական փոքրամասնություններ։


== Արտաքին հղումներ ==
Official Malacca government website
Malacca’s Colonial Past
Portuguese rule in Malacca
Dutch rule in Malacca
Pictures of Malacca — Malaysia


== Ծանոթագրություններ ==
Ուռուտ (Արդահանի գավառ)

Անվան այլ կիրառումների համար տե՛ս՝ Ուռուտ (այլ կիրառումներ)Ուռուտ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 25-26 կմ հարավ֊արևմուտք, Կուր գետի վերին հոսանքի աջ ափին, կանաչապատ բլրի լանջին։
Գյուղից արևելք անցնում էր խճուղային ճանապարհ։
Ըստ Ղևոնդ Ալիշանի Ուռուտը եղել է ավան և հանդւսացել է Վաղարշակ Ա թագավորի ամառանոցը։


== Բնակչություն ==
1892 թվականին ուներ 20 տուն հայ, 4 տուն թուրք բնակիչ։ 1907 թվականին ուներ 299 հայ բնակիչ։


== Տնտեսություն ==
Բնակչության հիմնական զբաղմունքը հողագործությունն ու անասնապահությունն էր։


== Պատմամշակութային կառույցներ ==
Գյուղն ուներ նորաշեն եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Քուրդիկ (իշխան)

Քուրդիկ (հուն․՝ Κουρτίκιος, 9-րդ դար - 892), հայ իշխան Բյուզանդիայում, Լոկանա ամրոցի տերը, Գրիգոր Մամիկոնյանի որդին, Մամիկոնյանների նախարարական տոհմից, Կուրտիկիոսների ազնվական տոհմի հիմնադիրը։


== Կենսագրություն ==
Քրիստիան Սետտիպանին ենթադրում է, որ Քուրդիկը` հավանաբար Բագրևանդի վերջին Մամիկոնյան իշխան Գրիգորի որդին է և Մանուել պրոթոսպաթարի եղբայրը, ինչպես նաև Մանուել Կուրտիկիոսի հայրը։ Նա Փոքր Հայքի իշխաններից էր, Լոկանա ամրոցի տերը։ 
Բյուզանդիայի Միքայել Գ կայսեր (842-867) գահակալության ժամանակ գժտվում է նրան մերձակից հույների հետ և ասպատակությունների է ենթարկում շրջակայքը։ Միքայել Գ կայսերը հաջորդած հայազգի Բարսեղ Ա Մակեդոնացին 871 թվականին պայքար է սկսում Պավլիկյանների աղանդավորական շարժման դեմ։ 872 թվականին, նրանց առաջնորդ Խրիսոխիրին պարտության մատնելով և սպանելով, գրավում և ավերում է Պավլիկյանների շարժման կենտրոն Տևրիկը։ Տևրիկի անկումը պատճառ է դառնում, որ մի շարք այլ քաղաքների և ամրոցների ինքնակալ իշխաններ առանց կռվի հանձնվեն Բարսեղ Ա-ին, այդ թվում էին Տարանտայի իշխանը և Լոկանայի իշխան Քուրդիկը։ 


== Ծանոթագրություններ ==
Փրփրագիպս

Փրփրագիպս, արհեստական ջերմամեկուսիչ քարանյութ, որը կազմված է կապակցանյութից (գիպսից), որոշ հավելանյութերից և համաչափ բաշխված օդային բջիջներից։ Վերջինները գոյանում են հատուկ տեխնիկական փրփուրի միջոցով։ Փրփրագիպսի միջին խտությունը 500—700 կիլոգրամ/մետր խրանարդ է, ամրությունը՝ 0, 6—1, 8 Մպա, ջերմահաղորդականության գործակիցը՝ 0, 115—0, 23 վտ/ (մ․ К)։ Փրփրագիպս պնդանում է բնական պայմաններում։ Կիրառվում է որպես շենքերի վերնածածկերի և պատերի ջերմամեկուսիչ նյութ։ Անվանում են նաև բջջավոր բետոն։
Ալաշկերտ (այլ կիրառումներ)

Ալաշկերտ եզրը կարող է վերաբերել․

Ալաշկերտ, քաղաք Արևմտյան Հայաստանի Բայազետի գավառի Ալաշկերտի գավառակում,
Ալաշկերտի գավառակ, Թոփրակկալա, Վալաշկերտ, Վաղարշակերտ, գավառակ Արևմտյան Հայաստանում, Էրզրումի վիլայեթի Բայազետի գավառում,
Ալաշկերտ (Արմավիրի մարզ), գյուղ Հայաստանի Հանրապետության Արմավիրի մարզում,
Ալաշկերտ ՖԱ, Երևանում գործող ֆուտբոլային ակումբ,
Ալաշկերտ, գյուղ Արցախի Հանրապետության Քաշաթաղի շրջանում,
Ալաշկերտի դաշտ, Հայկական Լեռնաշխարհի հիմնական հովիտներից մեկն է,
Ալաշկերտ (մարզադաշտ), (մինչև 2013 թ. Նաիրի), ֆուտբոլի և այլ մարզաձևերի համար նախատեսված մարզադաշտ Հայաստանի Հանրապետության մայրաքաղաք Երևանում,
Ալաշկերտի ռազմագործողություն, ռուսական բանակի պաշտպանողական գործողությունները Կովկասյան ռազմաճակատում առաջին համաշխարհային պատերազմի ժամանակ (հուլիս-օգոստոս 1915 թ․)։
Չերնեշչինա (գյուղ, Բորովի շրջան)

Անվան այլ կիրառումների համար տե՛ս՝ ՉերնեշչինաՉերնեշչինա (ուկրաիներեն՝ Чернещина), գյուղ Ուկրաինայի Խարկովի մարզի Բորովի շրջանում։ Հիմնադրվել է 1790 թվականին։
2001 թվականի տվյալներով Չերնեշչինա գյուղում բնակվում էր 619 մարդ։ Բնակավայրը զբաղեցնում է 2279 կմ² տարածք։ Բնակչության խտությունը կազմում էր 271,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՄիԳ-105

ՄիԳ-105.11, փորձնական ուղեծրային ինքնաթիռի նախատիպ, ստեղծվել է Միկոյանի կոնստրուկտորական բյուրոյում, խորհրդային «Սպիրալ» ծրագրի շրջանակներում։


== Ստեղծման պատմություն ==
1965 թվականի վերջում ԽՄԿԿ ԿԿ-ի և մինիստրների խորհուրդը որոշում կայացրեց օդա-տիեզերական համակարգի ստեղծման վերաբերյալ։ Նախապես նախատեսվում էր ուղեծրային ինքնաթիռի ուղեծիր դուրս բերումը Ռ-7 կրող հրթիռով։
Վերգետնյա փորձարկումները սկսվեցին 1975 թվականի դեկտեմբերի 2-ին։ Ենթաձայնային արագությունների վրա, ինչպես նաև Տու-95 կրող ինքնաթիռից արձակումների փորձարկումները կատարվել են մինչև 1978 թվականի սեպտեմբերի 13-ը (վթար վայրէջքի ժամանակ)։


== Թռիչքային-տեխնիկական առանձնահատկություններ ==


=== Տեխնիկական առանձնահատկություններ ===
Անձնակազմ՝ 1
Երկարություն՝ 8 մ (8,5 մ ենթաձայնային տարբերակ)
Թևերի բացվածք՝ 7,4 (6,4) մ
Բարձրություն՝ 3,5 մ
Դատարկ զանգվածը՝ 10300 կգ (4220)
Շարժիչը՝ ՊՀՇ ՌԴ-36-35Կ
Առավելագույն քարշը՝ 2350 կգվ (2000)


=== Թռիչքային առանձնահատկություններ ===
Առավելագույն արագությունը գետնի մոտ՝ 250 - 280 կմ/ժ


== Տես նաև ==
Dream Chaser


== Արտաքին հղումներ ==
YouTube.com-ում ՄիԳ - 105.11-ի թռիչքի ձայնագրությունը։
ՄիԳ - 105 testpilot.ru կայքում Archived 2012-07-06 at the Wayback Machine.
ՄիԳ - 105 rusplane.ru կայքում
ՄիԳ - 105 buran.ru կայքում
(3237) Վիկտորպլատ

(3237) Վիկտորպլատ (անգլ.՝ Victorplatt), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 25-ին Ջոն Պլատի կողմից Պալոմարում։
Միջին հեռավորությունը Արեգակից կազմում է 3,01275 ա. մ., առավելագույնը մոտենում է 2,8161 ա. մ. հեռավորության վրա և հեռանում 3,2094 ա. մ.։ Արեգակի շուրջ մեկ ամբողջական պտույտ է կատարում 1910,04 երկրային օրվա ընթացքում, իր ուղեծրով շարժվելով միջինում 0,188477 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3237) Վիկտորպլատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2737) Կոտկա

(2737) Կոտկա (անգլ.՝ Kotka), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,746956 ա. մ., առավելագույնը մոտենում է 2,2121 ա. մ. հեռավորության վրա և հեռանում 3,2818 ա. մ.։ Արեգակի շուրջ մեկ ամբողջական պտույտ է կատարում 1662,94 երկրային օրվա ընթացքում, իր ուղեծրով շարժվելով միջինում 0,216484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2737) Կոտկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օզյորա (այլ կիրառումներ)

Օզյորա, կարող է վերաբերել՝

Օզյորա - գյուղ, Ուկրաինայի Ժիտոմիրի մարզի Բրուսիլովի շրջանում
Օզյորա - գյուղ, Ուկրաինայի Կիրովոգրադի մարզի Սվետլովոդսկի շրջանում
Օզյորա - գյուղ, Ուկրաինայի Սումիի մարզի Ախտիրկայի շրջանում
Ժոզե դու Ռիու Պերտուի գավառ

Ժոզե դու Ռիու Պերտուի  (պորտ.՝ Microrregião de São José do Rio Preto), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 760 615 մարդ 2005 թվականի տվյալով։ Զբաղեցված տարածքը 10 397,007 կմ²։ Բնակչության խտությունը 73,2 մարդ/կմ²։


== Վիճակագրություն ==
Համախառն ներքին արտադրանքը կազմել է 6 882 292 878,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 528,14 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,818։


== Գավառի կազմ ==
Գավառի կազմի մեջ են մտնում հետևյալ համայնքները.

Ադոլֆու
Ալտաիր
Սեդրալ
Cola Song

Cola Song, ռումինացի դենս-փոփ ժանրի երգչուհի Իննայի երգը, որ գրել են Breyan Isaac, Andrew Frampton և այլք, պրոդյուսերներն են եղել TJR և Axident և թողարկվել է որպես Իննայի՝ Soy LatINNA չորրորդ ստուդիական ալբոմի առաջին միջազգային պրոմոսինգլ։ Երգը ձայնագրվել է կոլումբիացի ռեփեր Ջեյ Բալվինի մասնակցությամբ։ Սինգլի տեսահոլովակը թողարկվել է ՅուԹյուբում 2014 թվականի ապրիլի 15-ին՝ iTunes-ում երգի պաշտոնական թողարկման օրը։ 2014 թվականի հունիսի 3-ին ներկայացվել է Cola Song երգի նոր տարբերակը՝ ձայնագրված ուկրաինացի երաժիշտ և պրոդյուսեր Պոտապի մասնակցությամբ։


== Բնութագիր ==
"Cola Song"-ը Իննայի Soy LatINNA չորրորդ ստուդիական ալբոմի առաջին թողարկված երգն է։ Ալբոմի թողարկումը նախատեսված էր 2014 թվականի նոյեմբերի 30-ին։


== Երաժշտական տեսահոլովակ ==
Cola Song երգի երաժշտական տեսահոլովակը նկարահանվել է 2014 թվականի սկզբին Բարսելոնայում և Կոստա Ռիկայում։ Տեսահոլովակի ռեժիսորը եղել է John Perez-ը։ Ամբողջական տեսահոլովակի պրեմիերան կայացել է 2014 թվականի ապրիլի 15-ին։


== Առևտրական հաջողություններ ==
iTunes-ում թողարկվելուց մի քանի օր անց «Cola Song» երգը գլխավորեց Ռումինիայի հիթ-շքերթը, ինչպես նաև բարձր հորիզոնականի հասավ Իսպանիայի, Գվատեմալայի, Թուրքիայի, Մեքսիկայի և այլ երկրների հիթ-շքերթներում։
«Cola Song»-ը հայտնվել է Ռումինիայի Romanian Top 100 հիթ-շքերթի 47-րդ հորիզոնականում, նաև հայտնվել է Լեհաստանի (Dance Top 50), Իսպանիայի (PROMUSICAE), Բելգիայի (Ultratop) և Ռուսաստանի հիթ-շքերթներում։


== Հիթ-շքերթներ ==
Inna feat. J Balvin - Cola SongInna feat. Potap - Cola Song


== Ծանոթագրություններ ==
Tik Tok

«Tik Tok», ամերիկացի երգչուհի Կեշայի երգը, որը թողարկվել է որպես նրա դեբյուտային «Animal» մինի ալբոմի առաջին սինգլ։ Պրոդյուսերներն են Dr. Luke-ը և Բենի Բլանկոն։ Սինգլը դարձել է #1 հիթ մի շարք երկրների հիթ-շքերթներում, այդ թվում նաև՝ Ավստրալիայում, Կանադայում և Նոր Զելանդիայում։ Դրանից բացի «Tik Tok»-ն զբաղեցրել է առաջին հորիզոնականը ԱՄՆ-ի Billboard Hot 100 հիթ-շքերթում՝ դրանում մնալով ինը շաբաթ, ինչպես նաև ընդգրկվել է Եվրոպայի բազմաթիվ երկրների լավագույն տասնյակներում։


== Ձայնագրման ընթացք ==

Երգը ստեղծվել է արագ տեմպով՝ րոպեում 120 հարված՝ նմանեցնելով այն տեսախաղի սաունդթրեքին։ Ձայնագրության մեջ օգտագործվել են ինչպես կենդանի գործիքներ, այնպես էլ midi-սինթեզատոր և ծափեր ձայնային բազայից։ Կեշայի վոկալը մշակվել է Auto-Tune գործիքով Pro Tools-ում։ Տոնայնությունը ռե-մինոր է։
Ի սկզբանե երգը հասանելի է եղել միայն թվային ներբեռնման համար (օգոստոսի 7), և միայն 2009 թվականի հոկտեմբերի 5-ին, ստանալով թեժ արձագանքներ երկրպագուների կողմից, ուղարկվել է ԱՄՆ-ի ռադիոկայանների մեծամասնությանը։


== Տեսահոլովակ ==
Կեշան արթնանում է լոգարանում, լվանում ատամները և իջնում խոհանոց, որտեղ նախաճաշում է դասական օրինավոր ընտանիք։ Ընտանիքը ցնցվում է՝ տեսնելով երգչուհու արտաքինի տեսքը բուռն գիշերվանից հետո։ Կեշան դուրս է գալիս փողոց, նստում հեծանիվ և գնում։ Երեխաների մոտ նա փոխանակում է հեծանիվը երաժշտական կենտրոնի հետ։
Հետո Կեշան հանդիպում է սպորտային համազգեստով մաչոյի և գնում նրա հետ ոստիկանական մեքենայով, ինչից հետո տեսահոլովակը նմանվում է ռոուդ-մուվիի։ Տեսահոլովակն ավարտվում է Կեշայի՝ պատառոտված ջինսով տնային դիսկոտեկ գնալով և համընդհանուր ուրախությամբ։


== Երգացանկ ==


== Հիթ-շքերթներ ==


=== Շաբաթական հիթ-շքերթներ ===


== Հավաստագրեր ==


== Թողարկման պատմություն ==


== Ծանոթագրություններ ==
Աստերոիդների ցանկ (137901-138000)

Աստերոիդների ցանկ (137801-137900)  • Աստերոիդների ցանկ  • Աստերոիդների ցանկ (138001-138100)
 Աստերոիդների ցանկ (137801-137900)  • Աստերոիդների ցանկ  • Աստերոիդների ցանկ (138001-138100)
Մարիամաձոր

Անվան այլ կիրառումների համար տե՛ս՝ Դարաքենդ (այլ կիրառումներ)
Մարիամաձոր, գյուղ Լեռնային Ղարաբաղի Հանրապետության Հադրութի շրջանում։ Տեղաբաշխված է հանրապետության հարավարևելյան հատվածում։ Հադրութ շրջկենտրոնից գտնվում է 16 կմ հեռավորության վրա, իսկ մայրաքաղաք Ստեփանակերտից՝ 59 կմ հեռավորության վրա։


== Աշխարհագրություն ==
Գտնվում է Ղարաբաղի լեռնաշղթայի արևելյան  Վանեսարի լեռնաճյուղերի հյուսիսային կողմում գտնվող երկու  ձորերի մեջ։ Համայնքի տարածքում առկա են թվով 3 աղբյուրներ` «Սիրանչ», «Բալանանց» և «Գյուղամիջի»։ 
Մարիամաձոր գյուղի հողային տարածությունը  կազմում է 388,78 հա։
Գտնվում է ծովի մակերևույթից 850 մ բարձրության վրա։
Մարիամաձոր գյուղի տարածքը հնում մտել է Մեծ Հայքի Աղվանիվ աշխարհի, իսկ հետագայում Ելիզավետպոլի նահանգիի Շուշիի գավառի կազմի մեջ։


== Պատմություն ==
1988-1989 թվականներին գյուղում կազմավորվել է ինքնապաշտպանական ջոկատ, որն Տող գյուղի ջոկատի հետ առանձին, իսկ 1992 թվականին Հադրութի Առաջին պաշտպանական շրջանի ստորաբաժանումների կազմում մասնակցել են գյուղի, հադրութի շրջանի բնակավայրերի ինքնապաշտպանական, ինչպես նաև ֆիզուլիի, Աղդամի, Ջաբրայիլի ազատագրական  մարտերին։ Գյուղի բնակարները մասնակցել են նաև  1941-1945 թվականների պատերազմին։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
Բնակչության թիվը 1977 թվականի տվյակներով կազմել է 319 հայ բնակիչ, 2005 թվականի տվյալներով կազմել է 260, իսկ  2010 թվականի տվյալներով կազմել է 222 մարդ։


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակութային հուշարձաններն են՝ Սբ. Մինաս եկեղեցի (1601 թ.), գերեզմանոց (16-19-րդ դարեր), խաչքար (16-19-րդ դարեր), հաշվառված է 7 հուշարձան։


== Հասարարակական կառույցներ ==
2015 թվականին գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 59 աշակերտներ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==

World Gazetteer(չաշխատող հղում)  - World-Gazetteer.com(անգլ.)
Population of Nagorno-Karabakh Republic (2005)(հայ.)(անգլ.)(ռուս.)
Ներքին հանգ

Ներքին հանգ, բառերի հնչյունական նման վերջավորություններ բանաստեղծական տողի ներսում` ի տարբերություն սովորական հանգի, որը միշտ համընկնում է տողերի վերջի հետ և ազդարարում է բանատողի` իբրև ռիթմի հիմնական միավորի, ավարտվելը։ Ներքին հանգի երեք տեսակներ կան.
ա. Երբ համահնչյուն են միևնույն տողի ներսում եղած բառերը։

Ո'չ տրտունջ, ո'չ մրմունջ սգավոր,
Հեռացի'ր, մոռացի'ր ինձ հավետ,
Իմ ուղին միշտ մթին, մենավոր,
Կգնամ իմ դժկամ ցավի հետ։(Վահան Տերյան)
բ. Տողի ներսում գտնվող բառերը հանգավորվում են տողի վերջի հետ։

Մու'տ բախչեն նազով, քեզ գովիմ սազով,
յար իլթիմազով։(Սայաթ-Նովա)
գ. Երբ հանգավորվում են հարևան տողերի ներսում գտնվող բառերը.

Հույսի հայրենիք,
Լույսի հայրենիք...
Իմ նոր հայրենիք,
Հզոր հայրենիք...(Հովհաննես Թումանյան)
Ներքին հանգը պատկանում է բանաստեղծության երաժշտականությունը ուժեղացնող միջոցների թվին։
։


== Ծանոթագրություններ ==
Նորվեգիայի 1940-1945 թթ.-ի պաշտպանության մեդալ

Նորվեգիայի 1940—1945 թթ.-ի պաշտպանության մեդալ, Նորվեգիայի պետական պարգև։


== Պատմություն ==
Պաշտպանության մեդալը հաստատվել է Նորվեգիայի Հակոն VII թագավորի կողմից 1945թ.-ի սեպտեմբերի 19-ին զինվորական և քաղաքացիական բնակչության այն ներկայացուցիչներին պարգևատրելու համար, ովքեր մասնակցել են երկրի պաշտպանությանը ֆաշիստա-գերմանական ուժերի դեմ, ինչպես նաև 1940-1945 թթ.-ներին օկուպացիայի ժամանակ դիմադրություն են ցուցաբերել։


== Նկարագրություն ==
Նորվեգիայի 1940—1945 թթ.-ի պաշտպանության մեդալը շնորհվում է ինչպես Նորվեգիայի քաղաքացիներին, այնպես էլ օտարերկրացիներին, ովքեր համապատասխանում են հետևյալ պահանջներից մեկին.

մասնակցել է ֆաշիստա-գերմանական ուժերի ներժուժման դեմ պայքարին 1940թ.-ին նվազագույնը 5 օր,
ծառայության է անցել Նորվեգիայի զինված ուժերում կամ առևտրային նավատորում Նորվեգիայի սահմաններից դուրս նվազագույնը 4 ամիս, կամ էլ 4 պակասից քիչ, եթե 1 ամիսը ծառայել է այն նավերի վրա, որոնք մասնակցել են Նորվեգիայի ազատագրմանը։
1944-1945թթ.-ի ձմռանը մասնակցել է Փիլիանդիայի գործողությանը նվազագույնը 1 ամիս,
դաշնակից երկրների զինծառայողները, ովքեր մասնակցել են Նորվեգիայի ազատագրմանը և ծառայել են նվազագույնը 1 ամիս,
ծառայել են դիմադրության ուժերում (պարտիզանական ջոկատներում) նվազագույնը 4 ամիս։Մեդալը կրում են կրծքի ձախ կողմում։ Եթե պարգևատրվողը բացի 1940թ.-ին Նորվեգիայում տեղի ունեցող դեպքերից բացի Նորվեգիայի զինված ուժերի կամ դիմադրության ուժերի կազմում մասնակցել է նաև այլ գործողությունների, ապա ժապավենի վրա ամրացվում է արծաթե կցորդ-զարդ։

Մեդալը ունի շրջանաձև տեսք և պատրաստված է բրոնզից։ Տրամագիծը 33 մմ է։ Դիմային հատվածում պատկերված է Նորվեգիայի զինանշանը կցորդ-զարդի ֆոնին։ Եզրերին գրված է «9 APRIL 1940» (վերևում), «8 MAI 1945» (ներքևում)։

Մեդալի ետնամասում պատկերված են երեք դրոշներ՝ թագավորական, առևտրային և զինված ուժերի, որոնց մեջտեղում նավի շղթա է շրջանակի ձևով։ Մեդալի վերևում գրություն է՝ «DELTAGER I KAMPEN»:

Մեդալի վերին հատվածում ձուլված է օղակ, որի միջոցով այն ամրացվում է ժապավենին։ Ժապավենը ունի կարմիր գույն՝ կենտրոնում լայն սպիտակ գիծ։


== Ծանոթագրություններ ==


== Աղբյուրներ ==
Kingdom of Norway: Defence Participation Medal 1940-45. (անգլերեն)
Բոլշոե Պրոտոպոպովո

Բոլշոե Պրոտոպոպովո (ռուս.՝ Большое Протопопово), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 490 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռևիլյա դե Կոլյասոս

Ռևիլյա դե Կոլյասոս (իսպ.՝ Revilla de Collazos), քաղաք և մունիցիպալիտետ Իսպանիայում։ Մտնում է Պալենսիա պրովինցիայի մեջ՝ Կաստիլյա և Լեոն ինքնավար համայնքում։ Մունիցիպալիտետը գտնվում է Բոեդո Օխեդա շրջանի կազմում։ Զբաղեցնում է 20,56կմ² մակերես։ Բնակչությունը՝ 77 մարդ(2010)։ Պրովինցիայի վարչական կենտրոնից գտնվում է 88կմ հեռավորության վրա։


== Ծանոթագրություններ ==
(2536) Կոզիրև

(2536) Կոզիրև (անգլ.՝ Kozyrev), աստերոիդ աստերոիդների հիմնական գոտում։ Հայտնաբերվել է 1939 թվականի օգոստոսի 15-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,306491 ա. մ., առավելագույնը մոտենում է 1,7825 ա. մ. հեռավորության վրա և հեռանում 2,8304 ա. մ.։ Արեգակի շուրջ մեկ ամբողջական պտույտ է կատարում 1279,46 երկրային օրվա ընթացքում, իր ուղեծրով շարժվելով միջինում 0,281369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2536) Կոզիրև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեշեբս

Տեշեբս (ռուս.` Тешебс), գյուղ Ռուսաստանի Դաշնության Կրասնոդարի երկրամասի Գելենջիկի քաղաքային օկրուգի կազմում, Գելենջիկ քաղաքից 49 կմ հարավ-արևելք։ Գտնվում է ծովի մակարդակից 90 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 576 բնակիչ, հիմնականում հայեր, ռուսներ, հույներ և չեխեր։ 2010 թվականին այնտեղ արդեն ապրում էր 663 մարդ, ովքեր զբաղվում են այգեգործությամբ և բանջարաբուծությամբ։
Գյուղն ունի դպրոց, գրադարան, ակումբ և բուժկայան։


== Պատմությունը ==
1864 թվականին, Կովկասյան պատերազմի ավարտից հետո, գյուղի տարածքում գտնվող տեղաբնիկների տոհմական աուլները լքվել էին և անտեղ 1867-1869 թվականներին, բնակություն են հաստատել չեխեր և հայեր։ Հայերը եկել էին Սամսունից և նրա շրջակա գյուղերից։
1968 թվականից Տեշեբսը մտնում է Գելենջիկի քաղաքային օկրուգի կազմի մեջ։


== Ծանոթագրություններ ==
Naughty or Nice

Naughty or Nice, ամանորյա երրորդ ալբոմը, թողարկված ամերիկյան 3LW R&B խմբի կողից։ Թողարկվել է 2002 թվականին։


== Ալբոմի մասին ==
Naughty or Nice-ն գրված է խմբի 2 մասնակիցների համար։ Սա խմբի վերջին ստուդիական ալբոմն է։


== Ստեղծագործությունների ցանկը ==


== Ծանոթագրություններ ==
Ագրիա (Կրասնոդարի երկրամաս)

«Ագրիա» առողջարանի ավան (ռուս.՝ Посёлок санатория «Агрия») կամ պարզապես Ագրիա (ռուս.՝ Агрия), գյուղական ավան Ռուսաստանի Դաշնության Կրասնոդարի երկրամասի Տուապսեի շրջանի կազմում։
Բնակչությունը 1999 թվականին գրանցված տվյալներով կազմում էր 243 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)